CELEX: 62016CN0202
Language: sk
Date: 2016-04-12 00:00:00
Title: Vec C-202/16: Žaloba podaná 12. apríla 2016 – Európska komisia/Helénska republika

6.6.2016   
            
            
               SK
            
            
               Úradný vestník Európskej únie
            
            
               C 200/14
            
         Žaloba podaná 12. apríla 2016 – Európska komisia/Helénska republika
   (Vec C-202/16)
   (2016/C 200/20)
   Jazyk konania: gréčtina
   
      Účastníci konania
   
   
      Žalobkyňa: Európska komisia (v zastúpení: Μ. Patakia a E. Sanfrutos Cano)
   
      Žalovaná: Helénska republika
   
      Návrhy žalobkyne
   
   
               —
            
            
               určiť, že Helénska republika si tým, že toleruje problematické fungovanie skládky odpadov v Temploni, ktorá nespĺňa podmienky a požiadavky právnej úpravy Európskej únie v oblasti životného prostredia stanovené v článku 13 smernice 2008/98/ES (1) o odpade a o zrušení určitých smerníc a v článku 8 písm. a) a v článku 11 ods. 1, ako aj v prílohe I smernice 99/31/ES (2) o skládkach odpadov, nesplnila povinnosti, ktoré jej vyplývajú z uvedených ustanovení,
            
         
               —
            
            
               uložiť Helénskej republike povinnosť nahradiť trovy konania.
            
         
      Žalobné dôvody a hlavné tvrdenia
   
   
               1.
            
            
               Táto vec sa týka toho, že Helénska republika si nesplnila povinnosti, ktoré jej vyplývajú z článku 13 smernice 2008/98/ES o odpade a o zrušení určitých smerníc a z článku 8 písm. a) a článku 11 ods. 1, ako aj z prílohy I smernice 99/31/ES o skládkach odpadov. Porušenie uvedených ustanovení súvisí s fungovaním skládky odpadov (ďalej len „skládka“) v Temploni a na Korfu.
            
         
               2.
            
            
               Predmetom tejto žaloby je problematické fungovanie skládky v Temploni a jej škodlivé účinky na životné prostredie, pričom helénske orgány neprijali nevyhnutné opatrenia stanovené v právnom poriadku Európskej únie, aby skládka mohla byť prevádzkovaná za plného dodržania podmienok a požiadaviek právnych predpisov Európskej únie v oblasti životného prostredia.
            
         
               3.
            
            
               Komisia v priebehu konania týkajúceho sa nesplnenia povinnosti určila sériu problémov v súvislosti so zlým fungovaním skládky, ktoré boli zistené v rámci rôznych kontrol vykonaných na mieste, ktoré v rozmedzí rokov 2009 a 2012 uskutočnili príslušné helénske orgány.
            
         
               4.
            
            
               Helénske orgány v poslednej odpovedi z 23. marca 2015 informovali Komisiu o tom, že:
               
                           —
                        
                        
                           bol predložený nový návrh na zmenu rozhodnutia týkajúceho sa skládky o schválení podmienok s ohľadom na životné prostredie na účely spresnenia prác, ktoré treba vykonať, aby skládka mohla fungovať primeraným spôsobom,
                        
                     
                           —
                        
                        
                           v nadväznosti na kontrolu na mieste vykonanú dne 8. augusta 2014 (a zistenie nového porušenia povinností) regionálne orgány začali proti prevádzkovateľovi skládky správne sankčné konanie,
                        
                     
                           —
                        
                        
                           sa vykonávajú rôzne nevyhnutné práce, napríklad práce súvisiace so spracovaním bioplynu (Komisia poznamenáva, že helénske orgány prvýkrát uvádzajú, že zmena podmienok skládky z hľadiska životného prostredia predstavuje nevyhnutný predpoklad pre dokončenie takýchto prác),
                        
                     
                           —
                        
                        
                           postup hľadania miesta pre novú skládku, ktorá by mala byť na ostrove vybudovaná, ešte nie je ukončený.
                        
                     
         
               5.
            
            
               Komisia uvádza, že je jasné, že skládka v Temploni je prevádzkovaná stále ešte nevhodným spôsobom, a že aj keď niektoré nedostatky vo fungovaní už boli odstránené, iné nedostatky vo fungovaní existujú aj naďalej, s ohľadom na ktoré nemožno vzhľadom na neustály vývoj stanoviť vyčerpávajúci zoznam. V každom prípade bez ohľadu na presný počet nedostatkov je podľa Komisie zjavné (a helénske orgány to nespochybňujú), že je skládka prevádzkovaná bez toho, aby bola v súlade s požiadavkami stanovenými v oboch vyššie uvedených smerniciach. Aj keď kontroly na mieste opakovane ukázali významné nedostatky vo fungovaní skládky, helénske orgány aj naďalej tolerujú činnosti vykonávané na tejto skládke.
            
         
      (1)  Ú. v. EÚ L 312, 22.11.2008, s. 3.
   
      (2)  Ú. v. ES L 182, 16.7.1999, s. 1; Mim. vyd. 15/004, s. 228.